title: 2017 m. spalio 26 d. Komisijos įgyvendinimo reglamentas (ES) 2017/1958 dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2017 m. spalio mėn.

text:
27.10.2017

               LT

               Europos Sąjungos oficialusis leidinys

               L 277/9

         KOMISIJOS ĮGYVENDINIMO REGLAMENTAS (ES) 2017/1958
   2017 m. spalio 26 d.
   dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2017 m. spalio mėn.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos įgyvendinimo reglamentu (ES) Nr. 1273/2011 (2) leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal kelias laikotarpio dalis, remiantis to reglamento I priedu, ir numatyta tų kvotų administravimo tvarka;

               (2)

               Įgyvendinimo reglamento (ES) Nr. 1273/2011 1 straipsnio 1 dalies a punkte nurodytos kvotos, kurios eilės numeris yra 09.4138, laikotarpio vienintelė dalis yra spalio mėnuo. Ši kvotos dalis apima likusį kvotų, kurių eilės numeriai yra 09.4127, 09.4128, 09.4129 ir 09.4130, nepanaudotų kiekių likutį. Spalio mėn. yra paskutinė kvotų, nustatytų Įgyvendinimo reglamento (ES) Nr. 1273/2011 1 straipsnio 1 dalies b ir e punktuose, laikotarpio dalis, apimanti ankstesnės laikotarpio dalies nepanaudotų kiekių likutį;

               (3)

               pranešimų, pateiktų remiantis Įgyvendinimo reglamento (ES) Nr. 1273/2011 8 straipsnio a punktu, duomenimis, pagal to įgyvendinimo reglamento 4 straipsnio 1 dalį per dešimt pirmųjų 2017 m. spalio mėn. darbo dienų pateiktose kvotos, kurios eilės numeris yra 09.4138, paraiškose nurodytas kiekis viršija tam laikotarpiui nustatytą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               be to, pranešimų duomenimis, pagal Įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2017 m. spalio mėn. darbo dienų pateiktose kvotos, kurios eilės numeris yra 09.4148, paraiškose nurodytas kiekis yra mažesnis už tam laikotarpiui nustatytą kiekį;

               (5)

               taip pat reikėtų pranešti galutinį 2017 m. kiekvienos Įgyvendinimo reglamente (ES) Nr. 1273/2011 nustatytos kvotos naudojimo koeficientą;

               (6)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iš karto, kai tik bus paskelbtas,

         PRIĖMĖ ŠĮ REGLAMENTĄ:
   1 straipsnis
   1.   Pagal ryžių importo licencijų paraiškas, pateiktas per dešimt pirmųjų 2017 m. spalio mėn. darbo dienų ir susijusias su Įgyvendinimo reglamente (ES) Nr. 1273/2011 nustatyta kvota, kurios eilės numeris yra 09.4138, licencijos išduodamos prašomam kiekiui, padaugintam iš šio reglamento priede nurodyto paskirstymo koeficiento.
   2.   Galutinis kiekvienos Įgyvendinimo reglamente (ES) Nr. 1273/2011 nustatytos kvotos naudojimo koeficientas 2017 m. pateikiamas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 26 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2011 m. gruodžio 7 d. Komisijos įgyvendinimo reglamentas (ES) Nr. 1273/2011, atidarantis tam tikras ryžių ir skaldytų ryžių importo tarifines kvotas ir numatantis jų administravimą (OL L 325, 2011 12 8, p. 6).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

         Pagal Įgyvendinimo reglamentą (ES) Nr. 1273/2011 2017 m. spalio mėn. laikotarpio daliai paskirstomas kiekis ir galutiniai naudojimo koeficientai, taikomi 2017 m.

                  a)

                  Įgyvendinimo reglamento (ES) Nr. 1273/2011 1 straipsnio 1 dalies a punkte nurodytų visiškai arba iš dalies išlukštentų ryžių, kurių KN kodas 1006 30, kvota:

                              Kilmės šalis

                              Eilės Nr.

                              2017 m. spalio mėn. laikotarpio daliai nustatytas paskirstymo koeficientas

                              Galutinis 2017 m. kvotos naudojimo koeficientas

                              Jungtinės Amerikos Valstijos

                              09.4127

                              97,44 %

                              Tailandas

                              09.4128

                              99,18 %

                              Australija

                              09.4129

                              54,71 %

                              Kitos kilmės šalys

                              09.4130

                              100,00 %

                              Visos šalys

                              09.4138

                              1,016010 %

                              100,00 %

                  b)

                  Įgyvendinimo reglamento (ES) Nr. 1273/2011 1 straipsnio 1 dalies b punkte nurodytų lukštentų ryžių, kurių KN kodas 1006 20, kvota:

                              Kilmės šalis

                              Eilės Nr.

                              2017 m. spalio mėn. laikotarpio daliai taikomas paskirstymo koeficientas

                              Galutinis 2017 m. kvotos naudojimo koeficientas

                              Visos šalys

                              09.4148

                              — (1)

                              1,44 %

                  c)

                  Įgyvendinimo reglamento (ES) Nr. 1273/2011 1 straipsnio 1 dalies c punkte nurodytų skaldytų ryžių, kurių KN kodas 1006 40 00, kvota:

                              Kilmės šalis

                              Eilės Nr.

                              Galutinis 2017 m. kvotos naudojimo koeficientas

                              Tailandas

                              09.4149

                              2,28 %

                              Australija

                              09.4150

                              5,25 %

                              Gajana

                              09.4152

                              0,00 %

                              Jungtinės Amerikos Valstijos

                              09.4153

                              0,76 %

                              Kitos kilmės šalys

                              09.4154

                              100,00 %

                  d)

                  Įgyvendinimo reglamento (ES) Nr. 1273/2011 1 straipsnio 1 dalies d punkte nurodytų visiškai arba iš dalies išlukštentų ryžių, kurių KN kodas 1006 30, kvota:

                              Kilmės šalis

                              Eilės Nr.

                              Galutinis 2017 m. kvotos naudojimo koeficientas

                              Tailandas

                              09.4112

                              100,00 %

                              Jungtinės Amerikos Valstijos

                              09.4116

                              100,00 %

                              Indija

                              09.4117

                              100,00 %

                              Pakistanas

                              09.4118

                              100,00 %

                              Kitos kilmės šalys

                              09.4119

                              100,00 %

                              Visos šalys

                              09.4166

                              100,00 %

                  e)

                  Įgyvendinimo reglamento (ES) Nr. 1273/2011 1 straipsnio 1 dalies e punkte nurodytų skaldytų ryžių, kurių KN kodas 1006 40 00, kvota:

                              Kilmės šalis

                              Eilės Nr.

                              2017 m. spalio mėn. nustatytas paskirstymo koeficientas

                              Galutinis 2017 m. kvotos naudojimo koeficientas

                              Visos šalys

                              09.4168

                              — (2)

                              100,00 %

         (1)  Šiai laikotarpio daliai paskirstymo koeficientas netaikomas: Komisijai licencijų paraiškų nepateikta.

         (2)  Šiai laikotarpio daliai kiekis nenustatytas.


title: 2017 m. lapkričio 8 d. Komisijos įgyvendinimo reglamentas (ES) 2017/2004, kuriuo 2-metilizotiazol-3(2H)-onas patvirtinamas kaip veiklioji medžiaga 12-o tipo biocidiniams produktams gaminti (Tekstas svarbus EEE. )

text:
9.11.2017

               LT

               Europos Sąjungos oficialusis leidinys

               L 290/11

         KOMISIJOS ĮGYVENDINIMO REGLAMENTAS (ES) 2017/2004
   2017 m. lapkričio 8 d.
   kuriuo 2-metilizotiazol-3(2H)-onas patvirtinamas kaip veiklioji medžiaga 12-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše įrašytas 2-metilizotiazol-3(2H)-onas;

               (2)

               buvo įvertinta, ar 2-metilizotiazol-3(2H)-oną galima naudoti 12-o tipo biocidiniams produktams (slimicidams), aprašytiems Reglamento (ES) Nr. 528/2012 V priede, gaminti;

               (3)

               Slovėnija buvo paskirta vertinančiąja kompetentinga institucija ir 2016 m. balandžio 7 d. pateikė vertinimo ataskaitą ir savo rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2017 m. kovo 2 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis ta nuomone, galima tikėtis, kad 12-o tipo biocidiniai produktai, kurių sudėtyje yra 2-metilizotiazol-3(2H)-ono, atitinka Reglamento (ES) Nr. 528/2012 19 straipsnio 1 dalies b punkto reikalavimus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl 2-metilizotiazol-3(2H)-oną tikslinga patvirtinti kaip tinkamą naudoti 12-o tipo biocidiniams produktams gaminti, jei laikomasi tam tikrų specifikacijų ir sąlygų;

               (7)

               kadangi 2-metilizotiazol-3(2H)-onas atitinka 1A pakategorės odą jautrinančių medžiagų klasifikavimo kriterijus pagal Europos Parlamento ir Tarybos reglamento (EB) Nr. 1272/2008 (3) I priedą, rinkai teikiami apdoroti gaminiai, kurie apdoroti 2-metilizotiazol-3(2H)-onu arba kuriuose yra 2-metilizotiazol-3(2H)-ono, turėtų būti tinkamai paženklinti;

               (8)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (9)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   2-metilizotiazol-3(2H)-onas patvirtinamas kaip veiklioji medžiaga 12-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikavimo numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  2-metilizotiazol-3(2H)-onas

                  IUPAC pavadinimas:
                  2-metilizotiazol-3(2H)-onas
                  EB Nr. 220-239-6
                  CAS Nr. 2682-20-4

                  950 g/kg

                  2019 m. balandžio 1 d.

                  2029 m. kovo 31 d.

                  12

                  Biocidinių produktų autorizacijos liudijimai išduodami laikantis šių sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2.

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                          a)

                                          pramoniniams ir profesionaliems naudotojams;

                                          b)

                                          paviršiniam vandeniui ir nuotekų valymo įrenginiams.

                        Apdoroti gaminiai rinkai pateikiami laikantis šios sąlygos:
                  asmuo, atsakingas už apdoroto gaminio, kuris apdorotas 2-metilizotiazol-3(2H)-onu arba kuriame yra 2-metilizotiazol-3(2H)-ono, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

         (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2017 m. spalio 26 d. Komisijos įgyvendinimo reglamentas (ES) 2017/1971 dėl tam tikrų prekių klasifikavimo Kombinuotojoje nomenklatūroje

text:
31.10.2017

                  LT

                  Europos Sąjungos oficialusis leidinys

                  L 281/11

            KOMISIJOS ĮGYVENDINIMO REGLAMENTAS (ES) 2017/1971
      2017 m. spalio 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 26 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas (KN kodas)

                     Motyvai

                     (1)

                     (2)

                     (3)

                     Elektroninis aparatas (vadinamasis kietosios būsenos diskas (SSD)), kurio apytiksliai matmenys yra 100 × 70 × 7 mm, formos faktorius – 2,5 colio, o talpa – 128 GB.
                     Tai puslaidininkinė elektroninė atmintinė, grindžiama kietosios būsenos architektūra, su flash atmintine išliekamosios atminties duomenims saugoti ir dinamine laisvosios kreipties atmintine (DRAM).
                     Jame sumontuota pažangiosios technologijos nuosekliosios jungties (SATA) sąsaja, dėl kurios jis gali būti integruojamas į automatinio duomenų apdorojimo mašiną ir naudojamas kaip vidinė atmintinė.
                     (Žr. paveikslą) (*1).

                     8471 70 98

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos C dalimi ir KN kodus 8471 , 8471 70  ir 8471 70 98  atitinkančiais prekių aprašymais.
                     Objektyvios įtaiso charakteristikos, tokios kaip SATA sąsaja, dydis ir formos faktorius, yra būdingos tokio tipo įtaisui, kuris paprastai naudojamas automatinio duomenų apdorojimo mašinoje. Jį galima tiesiogiai sujungti su pagrindiniu procesoriumi ir jis gali priimti arba perduoti duomenis tokiu pavidalu, kuris gali būti naudojamas sistemoje. Todėl jis nelaikytinas kietosios būsenos išliekamąja atmintine ir nepriskirtinas 8523  pozicijai.
                     Taigi įtaisas laikytinas kita atmintine, skirta automatinio duomenų apdorojimo mašinoms, ir jam priskirtinas KN kodas 8471 70 98 .

            (*1)  Paveikslas pateikiamas tik dėl informacijos.


title: 2017 m. lapkričio 13 d. Komisijos įgyvendinimo reglamentas (ES) 2017/2066, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinami garstyčių sėklų milteliai kaip pagrindinė medžiaga ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
14.11.2017

               LT

               Europos Sąjungos oficialusis leidinys

               L 295/43

         KOMISIJOS ĮGYVENDINIMO REGLAMENTAS (ES) 2017/2066
   2017 m. lapkričio 13 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinami garstyčių sėklų milteliai kaip pagrindinė medžiaga ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:

               (1)

               remiantis Reglamento (EB) Nr. 1107/2009 23 straipsnio 3 dalimi, 2016 m. birželio 6 d. Komisija gavo Institute Technique de l'Agriculture Biologique (ITAB) (Prancūzija) paraišką patvirtinti garstyčių sėklų miltelius kaip pagrindinę medžiagą. Kartu su paraiška pateikta informacija, kurios reikalaujama pagal Reglamento (EB) Nr. 1107/2009 23 straipsnio 3 dalies antrą pastraipą;

               (2)

               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2017 m. sausio 20 d. Tarnyba pateikė Komisijai techninę ataskaitą dėl garstyčių sėklų miltelių (2). 2017 m. liepos 20 d. Komisija pristatė peržiūros ataskaitos projektą (3) ir šio reglamento projektą Augalų, gyvūnų, maisto ir pašarų nuolatiniam komitetui ir parengė galutines jų redakcijas to komiteto 2017 m. spalio 6 d. posėdžiui;

               (3)

               pareiškėjo pateikti dokumentai rodo, kad garstyčių sėklų milteliai atitinka maisto produktų, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, medžiaga nėra daugiausia naudojama augalų apsaugos tikslais, tačiau vis dėlto ją naudinga naudoti augalų apsaugos produktuose, kurie sudaryti iš šios medžiagos ir vandens. Todėl ji turi būti laikoma pagrindine medžiaga;

               (4)

               atlikus tyrimus nustatyta, kad garstyčių sėklų milteliai gali būti laikomi iš esmės atitinkančiais Reglamento (EB) Nr. 1107/2009 23 straipsnio reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl tikslinga garstyčių sėklų miltelius patvirtinti kaip pagrindinę medžiagą;

               (5)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus;

               (6)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pagrindinės medžiagos patvirtinimas
   Garstyčių sėklų milteliai patvirtinami kaip pagrindinė medžiaga, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA, 2017. Technical report on the outcome of the consultation with Member States and EFSA on the basic substance application for mustard seeds powder from Sinapis alba (Brassica alba), Brassica juncea and Brassica nigra for use in plant protection as fungicide. EFSA supporting publication 2017:EN-1169. 35 pp. doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Bendrinis pavadinimas, identifikacijos numeriai

                  IUPAC pavadinimas

                  Grynumas (1)

                  Patvirtinimo data

                  Konkrečios nuostatos

                  Garstyčių sėklų milteliai

                  Netaikoma

                  Maistinė medžiaga

                  2017 m. gruodžio 4 d.

                  Garstyčių sėklų milteliai naudojami laikantis konkrečių sąlygų, įtrauktų į garstyčių sėklų miltelių peržiūros ataskaitos (SANTE/11309/2017) išvadas, ypač į jos I ir II priedėlius.

         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo C dalis papildoma šiuo įrašu:

                     Numeris

                     Bendrinis pavadinimas, identifikacijos numeriai

                     IUPAC pavadinimas

                     Grynumas (1)

                     Patvirtinimo data

                     Konkrečios nuostatos

                     „18

                     Garstyčių sėklų milteliai

                     Netaikoma

                     Maistinė medžiaga

                     2017 m. gruodžio 4 d.

                     Garstyčių sėklų milteliai naudojami laikantis konkrečių sąlygų, įtrauktų į garstyčių sėklų miltelių peržiūros ataskaitos (SANTE/11309/2017) išvadas, ypač į jos I ir II priedėlius.“

         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.


title: 2017 m. rugpjūčio 17 d. Komisijos įgyvendinimo reglamentas (ES) 2017/1964, kuriuo iš dalies keičiamos tam tikros Įgyvendinimo reglamento (ES) 2016/1239 taisyklės dėl terminų ir pranešimų apie ryžių sektoriaus licencijose nurodytus kiekius (Tekstas svarbus EEE. )

text:
28.10.2017

               LT

               Europos Sąjungos oficialusis leidinys

               L 279/34

         KOMISIJOS ĮGYVENDINIMO REGLAMENTAS (ES) 2017/1964
   2017 m. rugpjūčio 17 d.
   kuriuo iš dalies keičiamos tam tikros Įgyvendinimo reglamento (ES) 2016/1239 taisyklės dėl terminų ir pranešimų apie ryžių sektoriaus licencijose nurodytus kiekius
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 223 straipsnio 3 dalies b ir c punktus,
   kadangi:

               (1)

               Komisijos įgyvendinimo reglamentu (ES) 2016/1239 (2) dėl importo ir eksporto licencijų sistemos (įskaitant ir ryžių sektorių) nustatytos Reglamento (ES) Nr. 1308/2013 taikymo taisyklės. Jame taip pat nustatytos išsamios valstybių narių pranešimų Komisijai teikimo taisyklės;

               (2)

               būtina patikslinti tam tikras taisykles dėl terminų, įskaitant pranešimų apie produktų, kuriems taikomos tarifinės kvotos, kiekius teikimo terminus;

               (3)

               valstybėms narėms tikslinga nustatyti įpareigojimą pranešti Komisijai apie licencijose nurodytus ryžių kiekius, kaip buvo numatyta ankstesniuose reglamentuose;

               (4)

               todėl Įgyvendinimo reglamentas (ES) 2016/1239 turėtų būti atitinkamai iš dalies pakeistas;

               (5)

               siekiant aiškumo ir teisinio tikrumo, šis reglamentas turėtų įsigalioti tą pačią dieną, kaip ir Komisijos deleguotasis reglamentas (ES) 2017/1965 (3), kuriuo dėl pranešimų ryžių sektoriuje iš dalies keičiamas Deleguotasis reglamentas (ES) 2016/1237 (4);

               (6)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) 2016/1239 iš dalies keičiamas taip:

               1.

               3 straipsnis iš dalies keičiamas taip:

                           a)

                           3 dalis pakeičiama taip:
                           „3.   Jei šiame reglamente yra nustatytas procedūrų vykdymo laikotarpis, o jo pradžios arba pabaigos diena yra šeštadienis, sekmadienis arba valstybinė šventė, kaip apibrėžta Reglamente (EEB, Euratomas) Nr. 1182/71:

                                       a)

                                       pradžios diena yra kita darbo diena ir ji prasideda nuo 24 val., atsižvelgiant į oficialias biuro darbo valandas;

                                       b)

                                       nukrypstant nuo to reglamento 3 straipsnio 2 dalies b punkto ir 4 dalies, pabaigos diena yra kita darbo diena ir ji baigiasi 13 val. Briuselio laiku.“

                           b)

                           pridedama ši 4 dalis:
                           „4.   Nukrypstant nuo 3 dalies, tais atvejais, kai pagal šį reglamentą taikomas pranešimo apie licencijų paraiškose dėl tarifinės kvotos nurodytą produktų kiekį terminas arba pranešimo apie kiekį, nepanaudotą pagal tarifinę kvotą, terminas, tas terminas baigiasi paskutinės dienos paskutinę valandą, nepriklausomai nuo to, ar ta diena yra šeštadienis, sekmadienis arba valstybinė šventė.“

               2.

               Įterpiamas 19a straipsnis:
               „19a straipsnis
               Su ryžiais susiję pranešimai
               Valstybės narės Komisijai kasdien praneša apie:

                           a)

                           importo licencijų atveju, išskyrus licencijas, skirtas importo tarifinių kvotų administravimui – bendrą išduotose licencijose nurodytą kiekį, suskirstytą pagal kilmę ir produkto kodus;

                           b)

                           eksporto licencijų atveju – bendrą išduotose licencijose nurodytą kiekį, suskirstytą pagal produkto kodus.“

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

      (3)  2017 m. rugpjūčio 17 d. Komisijos deleguotasis reglamentas (ES) 2017/1965, kuriuo iš dalies keičiamos Deleguotojo reglamento (ES) 2016/1237 nuostatos dėl informacijos, kuri turi būti teikiama apie ryžių sektoriaus licencijas, pobūdžio ir tipo (žr. šio Oficialiojo leidinio p. 36).

      (4)  2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).


title: 2017 m. lapkričio 6 d. Komisijos įgyvendinimo reglamentas (ES) 2017/1992, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Slavonski kulen“ / „Slavonski kulin“ (SGN))

text:
7.11.2017

               LT

               Europos Sąjungos oficialusis leidinys

               L 288/2

         KOMISIJOS ĮGYVENDINIMO REGLAMENTAS (ES) 2017/1992
   2017 m. lapkričio 6 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Slavonski kulen“ / „Slavonski kulin“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 15 straipsnio 1 dalį ir 52 straipsnio 3 dalies b punktą,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Slavonski kulen“ / „Slavonski kulin“ kaip saugomą geografinę nuorodą (SGN) buvo paskelbta Europos Sąjungos oficialiajame leidinyje
                   (2);

               (2)

               2016 m. vasario 11 d. Komisija gavo Slovėnijos pranešimą apie prieštaravimą. Susijusį pagrįstą prieštaravimo pareiškimą Komisija gavo 2016 m. balandžio 7 d.;

               (3)

               Komisija tą prieštaravimą pripažino priimtinu ir 2016 m. gegužės 13 d. raštu paragino Kroatiją ir Slovėniją pradėti atitinkamas trijų mėnesių konsultacijas, kad laikydamosi savo vidaus tvarkos jos pasiektų susitarimą;

               (4)

               šalys susitarimo nepasiekė. Informacija, susijusi su atitinkamomis Kroatijos ir Slovėnijos konsultacijomis, Komisijai buvo suteikta tinkamai. Todėl Komisija, atsižvelgusi į šių konsultacijų rezultatus, turėtų priimti sprendimą pagal procedūrą, nurodytą Reglamento (ES) Nr. 1151/2012 52 straipsnio 3 dalies b punkte;

               (5)

               Komisija įvertino argumentus, pateiktus pagrįstame prieštaravimo pareiškime, ir jai pateiktą informaciją apie suinteresuotųjų šalių konsultacijas ir padarė išvadą, kad pavadinimas „Slavonski kulen“ / „Slavonski kulin“ turėtų būti įregistruotas kaip SGN;

               (6)

               pagal Reglamento (ES) Nr. 1151/2012 10 straipsnio 1 dalies c punktą prieštaravimo teikėjas tvirtino, kad „Slavonski kulen“ / „Slavonski kulin“ saugomos geografinės nuorodos įregistravimas pakenktų tapataus pavadinimo produktui, kuris iki 50 straipsnio 2 dalies a punkte numatyto paskelbimo dienos teisėtai tiekiamas rinkai ne trumpiau kaip penkerius metus;

               (7)

               anot prieštaravimo teikėjo, Slovėnijos gamintojas „Celjske mesnine d.d.“ teisėtai gamina ir parduoda „Slavonski kulen“ daugiau kaip 25 metus, o vidutinė metinė gamybos apimtis sudaro apie 70 tonų. Slovėnijoje pagaminto „Slavonski kulen“ kasmet parduodama už maždaug 450 000 EUR, o dėl aukštos gaminio kokybės gamyba intensyvėja. Buvo pateikti įrodymai, kad Slovėnijoje pagamintu „Slavonski kulen“ per pastaruosius dešimt metų prekiaujama Slovėnijoje ir kitur ES (Austrijoje, Vokietijoje, Danijoje, Švedijoje, Kroatijoje) bei trečiosiose šalyse (Serbijoje, Bosnijoje ir Hercegovinoje);

               (8)

               prieštaravimo teikėjas teigia (ir nėra jokių įrodymų, kad būtų priešingai), kad naudojant pavadinimą „Slavonski kulen“ Slovėnijoje niekada nebuvo siekiama pasinaudoti geru Kroatijos produkto vardu, o vartotojai niekada nebuvo suklaidinti dėl produkto kilmės;

               (9)

               atsižvelgiant į tai, kas išdėstyta pirmiau, pavadinimo „Slavonski kulen“/„Slavonski kulin“ kaip saugomos geografinės nuorodos įregistravimas ir draudimas naudoti pavadinimą pakenktų tapataus pavadinimo, kurį naudoja „Celjske mesnine“, produktui. Dėl reikalavimų įregistruoti pavadinimą „Slavonski kulen“/„Slavonski kulin“ (SGN) nebuvo ginčijamasi. Todėl šis pavadinimas gali būti įregistruoti kaip SGN;

               (10)

               tačiau, atsižvelgiant į informaciją, nurodytą Slovėnijos prieštaravimo pareiškime, kur įrodoma, kad Slovėnijoje pagamintu „Slavonski kulen“ gaminiu tokiu pavadinimu teisėtai prekiaujama daugiau nei 5 metus, bet ne daugiau kaip 25 metus, reikėtų suteikti pereinamąjį 5 metų laikotarpį Slovėnijos bendrovei „Celjske mesnine d.d.“ ir leisti toliau naudoti pavadinimą, kuriam kyla pavojus dėl registracijos, kol bus padaryti pakeitimai, reikalingi prekiaujant šiuo produktu;

               (11)

               kadangi apsauga suteikiama visam terminui „Slavonski kulen“/„Slavonski kulin“, negeografinė šio pavadinimo dalis „kulen“ / „kulin“, kuri reiškia dešros rūšį, gali toliau būti naudojama, taip pat ir vertime, visoje Sąjungoje, laikantis Sąjungos teisinės tvarkos principų ir taisyklių;

               (12)

               atsižvelgiant į tai, kas išdėstyta pirmiau, pavadinimą „Slavonski kulen“/„Slavonski kulin“ reikėtų įtraukti į saugomų kilmės vietos nuorodų ir saugomų geografinių nuorodų registrą;

               (13)

               šiame reglamente nustatytos priemonės atitinka Žemės ūkio produktų kokybės politikos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Slavonski kulen“/„Slavonski kulin“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priedo 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Terminas „kulen“ / „kulin“, įskaitant vertimą, gali būti toliau naudojamas Europos Sąjungoje laikantis Europos Sąjungos teisinės tvarkos principų ir taisyklių.
   3 straipsnis
   Slovėnijos bendrovė „Celjske mesnine d.d.“ gali toliau naudoti terminą produktui „Slavonski kulen“, kuris neatitinka „Slavonski kulen“/„Slavonski kulin“ (SGN) specifikacijos, žymėti 5 metus nuo šio reglamento įsigaliojimo dienos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  OL C 375, 2015 11 12, p. 9.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. lapkričio 29 d. Komisijos įgyvendinimo reglamentas (ES) 2017/2205, kuriuo nustatomos išsamios pranešimo apie komercines transporto priemones, turinčias didelių arba pavojingų trūkumų, nustatytų per techninį patikrinimą kelyje, teikimo tvarkos taisyklės (Tekstas svarbus EEE. )

text:
30.11.2017

               LT

               Europos Sąjungos oficialusis leidinys

               L 314/3

         KOMISIJOS ĮGYVENDINIMO REGLAMENTAS (ES) 2017/2205
   2017 m. lapkričio 29 d.
   kuriuo nustatomos išsamios pranešimo apie komercines transporto priemones, turinčias didelių arba pavojingų trūkumų, nustatytų per techninį patikrinimą kelyje, teikimo tvarkos taisyklės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 3 d. Europos Parlamento ir Tarybos direktyvą 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (1), ypač į jos 18 straipsnio 1 dalį,
   kadangi:

               (1)

               pagal Direktyvos 2014/47/ES 18 straipsnio 1 dalį tais atvejais, kai, inter alia, transporto priemonėje, kuri nėra registruota patikrinimą atliekančioje valstybėje narėje, nustatoma didelių arba pavojingų trūkumų, ryšių palaikymo punktas turi pranešti patikrinimo rezultatus transporto priemonės registracijos valstybės narės ryšių palaikymo punktui. Pranešime turi būti IV priede nustatyti patikrinimo kelyje ataskaitos, kurią inspektorius parengia pagal Direktyvos 2014/47/ES 16 straipsnio 2 dalį baigęs išsamesnį patikrinimą, elementai;

               (2)

               kad nacionaliniams ryšių palaikymo punktams būtų lengviau bendradarbiauti, Komisija turi nustatyti išsamias pranešimų siuntimo tvarkos taisykles;

               (3)

               pagal Direktyvos 2014/47/ES 18 straipsnio 1 dalį pageidautina, kad pranešimai būtų siunčiami per Europos Parlamento ir Tarybos reglamento (EB) Nr. 1071/2009 16 straipsnyje nurodytą nacionalinį elektroninį registrą (2);

               (4)

               Reglamento (EB) Nr. 1071/2009 16 straipsnio 2 dalyje išvardyta, kurie nacionalinio elektroninio registro duomenys yra būtini. Tačiau Direktyvos 2014/47/ES IV priede nustatyti patikrinimo kelyje ataskaitos elementai nepriskiriami prie minėtų būtinų duomenų;

               (5)

               Reglamento (EB) Nr. 1071/2009 16 straipsnio 5 dalyje numatyta, kad nacionaliniai elektroniniai registrai turi būti sujungti tarpusavyje;

               (6)

               Reglamento (EB) Nr. 1071/2009 16 straipsnio 2 dalies taikymo sritis ribota, todėl ribota ir Europos kelių transporto įmonių registro sistemos taikymo sritis, taigi Direktyvos 2014/47/ES 18 straipsnio 1 dalyje nustatyto pranešimo per nacionalinius registrus, kurie naudoja tą sistemą, siųsti negalima;

               (7)

               siekiant išvengti nereikalingos administracinės naštos ir sąnaudų, pranešimų siuntimo sistema, pritaikyta Direktyvos 2014/47/ES 18 straipsnio 1 dalyje numatytam pranešimui, turėtų būti sukurta naudojantis Europos kelių transporto įmonių registro sistemos architektūra;

               (8)

               bendrosios sujungimo per Europos kelių transporto įmonių registrą taisyklės nustatytos Komisijos reglamentu (ES) Nr. 1213/2010 (3);

               (9)

               Europos kelių transporto įmonių registro bendrosios funkcijos bus gerokai pakeistos pagal Komisijos įgyvendinimo reglamentą (ES) 2016/480 (4), kuriuo 2019 m. sausio 30 d. panaikinamas Reglamentas (ES) Nr. 1213/2010. Pranešimų siuntimo sistema, naudojama patikrinimo kelyje pranešimui, bus grindžiama bendrosiomis Europos kelių transporto įmonių registro funkcijomis;

               (10)

               siekiant apriboti administracinę naštą ir procedūrų skaičių ir užtikrinti nuoseklumą, patikrinimo kelyje pranešimų siuntimo sistema turi būti pradėta taikyti taip pat nuo 2019 m. sausio 30 d.;

               (11)

               pagal Direktyvą 2014/47/ES tvarkant asmens duomenis visų pirma taikomos Europos Parlamento ir Tarybos direktyvos 95/46/EB (5) nuostatos dėl asmens duomenų apsaugos. Kad užkirstų kelią netinkamam asmens duomenų naudojimui, valstybės narės turėtų visų pirma įgyvendinti tinkamas saugumo priemones;

               (12)

               kai taikytina, asmens duomenų apsaugos nuostatos, kaip nustatyta Europos Parlamento ir Tarybos reglamente (EB) Nr. 45/2001 (6), taikomos bet kokių asmens duomenų tvarkymui pagal Direktyvą 2014/47/ES;

               (13)

               šiame reglamente numatytos priemonės priimamos atsižvelgiant į Europos Parlamento ir Tarybos direktyvos 2014/45/ES (7) 19 straipsnio 1 dalimi įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomos taisyklės, pagal kurias per 3 straipsnyje nurodytą techninio patikrinimo kelyje pranešimų sistemą pranešama apie komercines transporto priemones, turinčias didelių arba pavojingų trūkumų, nustatytų per techninį patikrinimą kelyje.
   2 straipsnis
   Apibrėžtys
   Be terminų, kurių apibrėžtys pateiktos Reglamente (ES) 2016/480, šiame reglamente vartojami taip apibrėžiami terminai:
   (1)   patikrinimo kelyje pranešimas– atlikus Direktyvos 2014/47/ES 10 straipsnio 3 dalyje nurodytą išsamesnį techninį patikrinimą kelyje pateikiamas struktūrizuoto formato, nustatyto šio reglamento priede, informacinis pranešimas, siunčiamas per patikrinimo kelyje pranešimų sistemą arba kitu saugiuoju tinklu;
   (2)   išsamesnė patikrinimo kelyje ataskaita– po išsamesnio patikrinimo kelyje, nurodyto Direktyvos 2014/47/ES 16 straipsnio 2 dalyje, parengiamas dokumentas;
   (3)   registracijos valstybė narė– valstybė narė, kurioje transporto priemonė registruota arba, jeigu jos registruoti nereikia, pradėta naudoti.
   3 straipsnis
   Patikrinimo kelyje pranešimų sistema
   1.   Komisija patikrinimo kelyje pranešimų siuntimo sistemą sukuria naudodamasi pagal Reglamentą (ES) 2016/480 sukurtos Europos kelių transporto įmonių registro pranešimų siuntimo sistemos architektūra. Patikrinimo kelyje pranešimų siuntimo sistema padeda vykdyti Direktyvos 2014/47/ES 18 straipsnio 1 dalyje nustatytą įpareigojimą.
   2.   Patikrinimo kelyje pranešimų siuntimo sistema atitinka Įgyvendinimo reglamento (ES) 2016/480 I priede, III priedo 1 ir 2 punktuose, V, VI ir VII prieduose, taip pat šio reglamento priede nustatytas technines specifikacijas.
   4 straipsnis
   Pranešimas
   1.   Techninį patikrinimą kelyje atlikusios valstybės narės ryšių palaikymo punktas apie patikrinimo rezultatus nedelsdamas praneša registracijos valstybei narei.
   2.   Techninį patikrinimą kelyje atlikusi valstybė narė pranešimus registracijos valstybei narei siunčia per patikrinimo kelyje pranešimų siuntimo sistemą, laikydamasi priede nustatytų procedūrų ir techninių reikalavimų.
   5 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2020 m. birželio 30 d.
   Tačiau 4 straipsnio 1 dalis taikoma nuo 2018 m. gegužės 20 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 29 d.

            Komisijos vardu

            Pirmininkas

         Jean-Claude JUNCKER

      (1)  OL L 127, 2014 4 29, p. 134.

      (2)  2009 m. spalio 21 d. Europos Parlamento ir Tarybos reglamentas (EB) Nr. 1071/2009, nustatantis bendrąsias profesinės vežimo kelių transportu veiklos sąlygų taisykles ir panaikinantis Tarybos direktyvą 96/26/EB (OL L 300, 2009 11 14, p. 51).

      (3)  2010 m. gruodžio 16 d. Komisijos reglamentas (ES) Nr. 1213/2010, kuriuo nustatomos bendrosios nacionalinių elektroninių kelių transporto įmonių registrų sujungimo taisyklės (OL L 335, 2010 12 18, p. 21).

      (4)  2016 m. balandžio 1 d. Komisijos įgyvendinimo reglamentas (ES) 2016/480, kuriuo nustatomos bendrosios nacionalinių elektroninių kelių transporto įmonių registrų sujungimo taisyklės ir panaikinamas Reglamentas (ES) Nr. 1213/2010 (OL L 87, 2016 4 2, p. 4).

      (5)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

      (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (7)  2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51).

      PRIEDAS

         Būtinieji XML pranešimų turinio reikalavimai

      1.   Antraštė

      Visi XML pranešimai, kuriais keičiamasi naudojant sistemą, turi turėti tokią pačią antraštę, į kurią įrašomas siuntėjas, gavėjas, pranešimo išsiuntimo data ir laikas, taip pat tam tikra techninė informacija.

                  Bendra antraštė

                  Privaloma

                     Version

                  Oficialioji XML specifikacijos versija nurodoma pranešimų XML schemos apibrėžties (XSD) faile nustatytoje vardų erdvėje ir kiekvieno XML pranešimo antraštės elemento atributu version. Versijos numeris („n.m“) kiekvienos laidos XSD faile nustatomas fiksuota verte.

                  Taip

                     Test Identifier

                  Pasirenkamasis testavimo identifikatorius. Testavimo iniciatorius užpildo identifikatoriaus laukelį, o visi proceso dalyviai perduoda arba nurodo tą patį identifikatorių. Veiklos etape į jį nekreipiama dėmesio ir jis nenaudojamas.

                  Ne

                     Technical Identifier

                  Visuotinis unikalus pavadinimas (UUID), kuriuo vienareikšmiškai identifikuojamas kiekvienas atskiras pranešimas. Siuntėjas generuoja UUID ir užpildo šį atributą. Veiklos tikslais šie duomenys nenaudojami.

                  Taip

                     Workflow Identifier

                  Proceso indikatorius – tai UUID, kurį turi sugeneruoja užklausą teikiančioji valstybė narė. Šis identifikatorius toliau naudojamas visuose pranešimuose procesui koordinuoti.

                  Taip

                     Sent At

                  Pranešimo išsiuntimo data ir laikas suderintojo pasaulinio laiko (UTC) formatu.

                  Taip

                     Timeout

                  Tai neprivalomas datos ir laiko (UTC formatu) atributas. Persiunčiamoms užklausoms šią reikšmę nustato tik duomenų centras. Atsakančioji valstybė narė iš jos sužino, kada baigiasi užklausai skirtas laikas. Ji neprivaloma, todėl tą pačią antraštės apibrėžtį galima naudoti visų tipų pranešimams, nepriklausomai nuo to, ar atributas Timeout yra privalomas.
                  NENAUDOJAMAS, nes pranešimai tik siunčiami ir atsakymo nelaukiama.

                  Ne

                     From

                  Pranešimą siunčiančios valstybės narės ISO 3166–1 dviraidis kodas arba „ES“ („ES“ vartojamas siunčiant klaidos pranešimus iš duomenų centro).

                  Taip

                     To

                  Valstybės narės, kuriai siunčiamas pranešimas, ISO 3166–1 dviraidis kodas arba „ES“ („ES“ vartojamas siunčiant klaidos pranešimus į duomenų centrą).

                  Taip

            2.   Išsamesnė ataskaita

      Čia paaiškinta, kaip rašyti patikrinimo kelyje pranešimą ir automatiškai siunčiamą patvirtinimo pranešimą, kai siunčiamas išsamesnio techninio patikrinimo kelyje rezultatas.
      Kad būtų lengviau suformuoti pranešimą, į patikrinimo kelyje pranešimą pasirinktinai įtraukiamas Direktyvos 2014/47/ES IV priede pateiktas kontrolinis sąrašas ir II priede išvardytų trūkumų priežastys ir vertinimas.
      Patikrinimo kelyje pranešimo siuntėjas visada yra patikrinimą atlikusi valstybė narė, o gavėjas – registracijos valstybė narė. Negalima atsisakyti priimti patikrinimo kelyje pranešimą.
      Patvirtinimo pranešimu patvirtinamas išsiųsto pranešimo gavimas.

                  Prašymas pranešti apie patikrinimą kelyje

                  Privaloma

                     Business Case Identifier

                  Serijos arba nuorodos numeris, kuriuo identifikuojamas kiekvienas atskiras atvejis.
                  Šis identifikatorius naudojamas kaip saitas, kai tvarkant bylą naudojami kelių procesų pranešimai, pavyzdžiui, kai siunčiamas pirminis pranešimas, o išsamesnis pranešimas siunčiamas vėliau, tačiau abu jie yra susiję su tuo pačiu atveju.
                  (Tekstas)

                  Taip

                     Sending Authority

                  Patikrinimo kelyje pranešimą siunčianti kompetentinga institucija.
                  (Tekstas)

                  Taip

                     Patikrinimo kelyje duomenys

                     Taip

                     RSI Identifier

                  Unikalus patikrinimo kelyje identifikatorius patikrinimą atlikusioje valstybėje narėje.
                  Jį naudojant lengviau keistis pranešimais ir registracijos valstybė narė gali prašyti patikrinimą atlikusios valstybės narės pateikti daugiau duomenų apie patikrinimą; turėdama identifikatorių ta valstybė narė gali atlikti paiešką savo duomenų bazėje.
                  (Tekstas)

                  Ne

                     Location

                  Patikrinimo kelyje vieta. Gali būti tikslios koordinatės, savivaldybė, miestas ir t. t.
                  (Tekstas)

                  Taip

                     Date/Time

                  Patikrinimo kelyje data standarte ISO 8601 nustatytu UTC formatu (YYYY-MM-DDThh:mm:ssZ)

                  Taip

                     Inspector

                  Patikrinimą kelyje atlikusio pareigūno arba inspektoriaus vardas ir pavardė arba patikrinimą kelyje atlikusios institucijos pavadinimas.
                  (Tekstas)

                  Taip

                     Transporto priemonės duomenys

                     Taip

                     Category

                  Transporto priemonės kategorija

                              —

                              N2 (3,5–12 t)

                              —

                              N3 (daugiau kaip 12 t)

                              —

                              O3 (3,5–12 t)

                              —

                              O4 (daugiau kaip 10 t)

                              —

                              M2 (> 9 sėdimųjų vietų, iki 5 t)

                              —

                              M3 (> 9 sėdimųjų vietų, daugiau kaip 5 t)

                              —

                              T5

                              —

                              T1b,

                              —

                              T2b,

                              —

                              T3b,

                              —

                              T4.1b,

                              —

                              T4.2b

                              —

                              T4.3b

                              —

                              Other vehicle category

                        (Pasirinkimas iš sąrašo, galima pasirinkti tik vieną poziciją)

                  Taip

                     Other category

                  Nurodyti kategoriją:

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Pasirinkimas iš sąrašo, galima pasirinkti tik vieną poziciją. Veikia tik jei pasirinkta Other category, tačiau neprivaloma)

                  Ne

                     Registration

                  Transporto priemonės valstybinis numeris
                  (Tekstas)

                  Taip

                  VIN

                  Transporto priemonės identifikavimo numeris
                  (Tekstas)

                  Taip

                     Odometer

                  Transporto priemonės ridos skaitiklio rodmuo tada, kai atliktas patikrinimas kelyje.
                  SVARBU. Jei įrengtas ridos skaitiklis, šis laukas turi būti užpildytas, kitaip įrašomas „0“.
                  (Skaičius)

                  Taip

                     Transporto įmonės / transporto priemonės savininko duomenys

                     Taip (turi būti įrašytas vienas iš dviejų – įmonė arba savininkas.)

                     Transporto įmonė

                     Taip (tik jeigu įmonė)

                     Undertaking Name

                  Transporto įmonės pavadinimas
                  (Tekstas)

                  Taip

                     Undertaking Address

                  Transporto įmonės adresas (adresas, pašto indeksas, miestas, šalis)
                  (Tekstas)

                  Taip

                     Undertaking Community Licence

                  Bendrijos licencijos numeris (pagal Reglamentą (EB) Nr. 1072/2009 ir (EB) Nr. 1073/2009).
                  SVARBU. Jei žinomas Bendrijos licencijos numeris, jį įrašyti būtina.
                  (Tekstas)

                  Taip

                     Savininkas (jei ne įmonė)

                     Taip (tik jei savininkas)

                     Įmonė

                     Taip (jei savininkas – įmonė)

                     Name

                  Įmonės savininkės pavadinimas
                  (Tekstas)

                  Taip

                     Address

                  Įmonės savininkės adresas (adresas, pašto indeksas, miestas, šalis)
                  (Tekstas)

                  Taip

                     Fizinis asmuo

                     Taip (jei savininkas – fizinis asmuo)

                     Family Name

                  Savininko pavardė
                  (Tekstas)

                  Taip

                     First Name

                  Savininko vardas (-ai)
                  (Tekstas)

                  Taip

                     Address

                  Savininko adresas (adresas, pašto indeksas, miestas, šalis)
                  (Tekstas)

                  Taip

                     Registration certificate

                  Registracijos pažymėjimo numeris

                  Ne

                     Vairuotojo duomenys

                     Taip

                     Family Name

                  Vairuotojo pavardė
                  (Tekstas)

                  Taip

                     First Name

                  Vairuotojo vardas (-ai)
                  (Tekstas)

                  Taip

                     Driving Licence

                  Vairuotojui išduoto vairuotojo pažymėjimo numeris. Jei yra, kad būtų lengviau identifikuoti.
                  (Tekstas)

                  Ne

                     Driving Licence country

                  Vairuotojo pažymėjimą išdavusioji šalis, žymima standartą ISO 3166–1 alpha 2 atitinkančiu dviraidžiu kodu.

                  Ne

                     Tikrinta pozicija

                     (Šis skirsnis kartojamas kiekvienai tikrintai pozicijai; jis būtinas patikrinimo kelyje pranešime, jame turi būti įrašyta bent viena tikrinta pozicija.)

                     Taip

                     Item

                  Į Direktyvos 2014/47/ES IV priede pateikiamą sąrašą įrašytos pozicijos.
                  Jei pozicija pasirinkta, vadinasi, ji tikrinta.
                  Pozicijų sąrašas:

                              (0)

                              Identifikavimo duomenys

                              (1)

                              Stabdymo įranga

                              (2)

                              Vairo mechanizmai

                              (3)

                              Matomumas

                              (4)

                              Apšvietimo įranga ir elektros sistema

                              (5)

                              Ašys, ratai, padangos, pakaba

                              (6)

                              Važiuoklė ir prie važiuoklės tvirtinami mazgai

                              (7)

                              Kita įranga, įskaitant tachografą ir greičio ribotuvą

                              (8)

                              Neigiami veiksniai, įskaitant išmetamuosius teršalus ir degalų ir (arba) alyvos išsiliejimą

                              (9)

                              Papildomi M2 ir M3 kategorijų transporto priemonių patikrinimo elementai

                              (10)

                              Krovinio pritvirtinimas

                        (Pasirinkimas iš sąrašo, galima pasirinkti tik vieną poziciją)

                  Taip

                  Neatitiko reikalavimų?

                  Kiekvienos tikrintos pozicijos tikrinimo rezultatas (transporto priemonė atitiko reikalavimus / neatitiko reikalavimų) True, jei transporto priemonė neatitiko reikalavimų
                  (True/False)

                  Taip

                     Išsamūs patikrintos pozicijos duomenys

                     (Jei transporto priemonė reikalavimų neatitiko, šis kiekvienos tikrintos pozicijos skirsnis kartojamas kiekvienam nustatytam trūkumui.)

                     Ne (tik jei transporto priemonė neatitiko reikalavimų, tačiau daugiau duomenų įrašyti nebūtina.)

                     Reason for failure

                  Kiekvieną kartą, kai Checked item = Failed, reikia apibūdinti trūkumą, kaip nustatyta Direktyvos 2014/47/ES II priede.
                  Pozicijų sąrašas:

                              —

                                 0.1.a TRANSPORTO PRIEMONĖS IDENTIFIKAVIMO DUOMENYS > Valstybinio numerio ženklai (jei reikia pagal reikalavimus) > Nėra numerio ženklo (-ų) arba jis (jie) netvirtai pritvirtintas (-i) ir gali nukristi;

                              —

                                 1.1.1.a STABDYMO ĮRANGA > Mechaninė būklė ir veikimas > Darbinio stabdžio pedalo ir (arba) rankinės svirties ašis > Per didelė ašies įvarža;

                              —

                                 6.2.5.a.1 VAŽIUOKLĖ IR PRIE VAŽIUOKLĖS TVIRTINAMI MAZGAI > Kabina ir kėbulas > Vairuotojo sėdynė > Yra sėdynės konstrukcijos defektų;

                              —

                              ir t. t.

                        (Pasirinkimas iš sąrašo, galima pasirinkti tik vieną poziciją; jei trūkumų daugiau nei vienas, šis poskyris kartojamas kiekvienam trūkumui)

                     Trūkumo vertinimas nenurodytas, jis žinomas pagal Direktyvos 2014/47/ES II priedą.

                     SVARBU. II priede kai kurios trūkumų priežastys nesunumeruotos, t. y. 6.2.5.a turi dvi galimybes, kad būtų aišku, apie kurią galimybę kalbama, sistemoje jos numeruojamos 1 ir 2.

                  Taip

                     Rectified?

                  Ar trūkumas pašalintas patikrinimą atlikusioje valstybėje narėje? True = Yes

                  (True/False)

                  Ne

                     Patikrinimo rezultatas

                     Taip

                     Result of inspection

                  Patikrinimo kelyje rezultatas (transporto priemonė atitiko reikalavimus / neatitiko reikalavimų) True, jeigu atitiko.
                  (True/False)

                  Taip

                     Prohibition or Restriction

                  Draudimas arba apribojimas naudoti transporto priemonę, kuri turi pavojingų trūkumų.
                  (True/False)

                  Taip

                     PTI Requested?

                  Ar patikrinimą atlikusi valstybė narė prašo, kad registracijos valstybė narė atliktų periodinę techninę apžiūrą? True = Yes

                  (True/False)

                  Taip

                  Pranešimo apie patikrinimą kelyje gavimo patvirtinimas
                  (Siunčiamas automatiškai)

                  Privaloma

                     Status Code

                  Gavimo patvirtinimo būsenos kodas.
                  (Pasirinkimas iš sąrašo, galima pasirinkti tik vieną poziciją)

                  Taip

                     Status Message

                  Papildomos pastabos apie būsenos kodą.
                  (Tekstas)

                  Ne


title: 2018 m. vasario 19 d. Komisijos įgyvendinimo reglamentas (ES) 2018/267 dėl tam tikrų prekių klasifikavimo Kombinuotojoje nomenklatūroje

text:
23.2.2018

               LT

               Europos Sąjungos oficialusis leidinys

               L 51/8

         KOMISIJOS ĮGYVENDINIMO REGLAMENTAS (ES) 2018/267
   2018 m. vasario 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 19 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                              1)

                              Termoplastinių granulių pavidalo produktas (vadinamasis pagrindinis mišinys), kurį sudaro:

                                          —

                                          levandų aliejus,

                                          —

                                          pipirmėčių aliejus,

                                          —

                                          citronelalis,

                                          —

                                          natrio benzoatas,

                                          —

                                          polimeras (etilenvinilacetatas (EVA) arba mažo tankio polietilenas (LDPE)).

                                    Produktas naudojamas kaip eterinių aliejų, įterpiamų vykstant plastiko virsmui, žaliava. Jo paskirtis – apsaugoti gatavus plastiko gaminius, kad jų negraužtų ir nepažeistų tam tikri gyvūnai.

                  3302 90 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 33 skirsnio 2 pastaba ir KN kodus 3302 , 3302 90  ir 3302 90 90  atitinkančiais prekių aprašymais.
                  Produktas nepriskirtinas 3901  pozicijai, nes jo sudėtyje esantis polimeras (EVA arba LDPE) yra tik eterinių aliejų nešiklis.
                  Pagrindinė sudedamoji dalis yra eteriniai aliejai, jie lemia esminį produkto požymį (t. y. atbaido graužikus, termitus ir kitus gyvūnus).
                  Todėl šis produktas laikytinas kitais kvapiųjų medžiagų mišiniais ir mišiniais, kurių pagrindiniai komponentai yra viena arba kelios tokios medžiagos, naudojamais pramonėje kaip žaliavos, ir jam priskirtinas KN kodas 3302 90 90 .

                              2)

                              Termoplastinių granulių pavidalo produktas (vadinamasis pagrindinis mišinys), kurį sudaro:

                                          —

                                          permetrinas (ISO),

                                          —

                                          timolio aliejus,

                                          —

                                          eugenolio aliejus,

                                          —

                                          citralio aliejus,

                                          —

                                          denatonio benzoatas,

                                          —

                                          benzenkarboksirūgšties dariniai,

                                          —

                                          lidokainas (INN),

                                          —

                                          polimeras (etilenvinilacetatas (EVA) arba mažo tankio polietilenas (LDPE)).

                                    Produktas naudojamas kaip insekticido, įterpiamo vykstant plastiko virsmui, žaliava. Jo paskirtis – apsaugoti gatavus plastiko gaminius, kad jų negraužtų ir nepažeistų termitai.

                  3808 91 10

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3808 , 3808 91  ir 3808 91 10  atitinkančiais prekių aprašymais.
                  Produktas nepriskirtinas 3901  pozicijai, nes jo sudėtyje esantis polimeras (EVA arba LDPE) yra tik insekticido nešiklis.
                  Produktas nepriskirtinas 3302  pozicijai, nes jo sudėtyje esantys eterinių aliejų (timolio, eugenolio ir citralio) kiekiai yra labai maži. Todėl esminiam produkto požymiui jie nereikšmingi. Pagrindinė sudedamoji dalis yra insekticidas (permetrinas (ISO)), kuris lemia esminį produkto požymį (t. y. atbaido termitus).
                  Todėl šis produktas laikytinas insekticidais, kurių pagrindinės sudėtinės dalys yra piretroidai, ir jam priskirtinas KN kodas 3808 91 10 .


title: 2018 m. vasario 16 d. Komisijos įgyvendinimo reglamentas (ES) 2018/265, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Squacquerone di Romagna“ (SKVN) specifikacijos pakeitimas

text:
23.2.2018

               LT

               Europos Sąjungos oficialusis leidinys

               L 51/5

         KOMISIJOS ĮGYVENDINIMO REGLAMENTAS (ES) 2018/265
   2018 m. vasario 16 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Squacquerone di Romagna“ (SKVN) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Squacquerone di Romagna“, kuri įregistruota Komisijos reglamentu (ES) Nr. 679/2012 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Squacquerone di Romagna“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 16 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2012 m. liepos 24 d. Komisijos įgyvendinimo reglamentas (ES) Nr. 679/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Squacquerone di Romagna (SKVN)) (OL L 198, 2012 7 25, p. 6).

      (3)  OL C 368, 2017 10 28, p. 16.


title: 2018 m. vasario 21 d. Komisijos įgyvendinimo reglamentas (ES) 2018/268, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
23.2.2018

               LT

               Europos Sąjungos oficialusis leidinys

               L 51/11

         KOMISIJOS ĮGYVENDINIMO REGLAMENTAS (ES) 2018/268
   2018 m. vasario 21 d.
   kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS
      „
            I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        116,8

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        132,1

                        0

                        AR

                        118,7

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Užšaldytos kalakutų skerdenėlių dalys be kaulų

                        320,5

                        0

                        BR

                        314,7

                        0

                        CL

                        0408 91 80

                        Kiaušiniai be lukštų, džiovinti

                        446,6

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        224,3

                        19

                        BR

                  “

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2018 m. vasario 15 d. Komisijos įgyvendinimo reglamentas (ES) 2018/244 dėl leidimo naudoti vanililacetoną ir 4-(4-metoksifenil)butan-2-oną kaip visų rūšių gyvūnų pašaro priedus ir dėl atsisakymo suteikti leidimą naudoti 1-feniletan-1-olio (Tekstas svarbus EEE. )

text:
23.2.2018

                  LT

                  Europos Sąjungos oficialusis leidinys

                  L 53/81

            KOMISIJOS ĮGYVENDINIMO REGLAMENTAS (ES) 2018/244
      2018 m. vasario 15 d.
      dėl leidimo naudoti vanililacetoną ir 4-(4-metoksifenil)butan-2-oną kaip visų rūšių gyvūnų pašaro priedus ir dėl atsisakymo suteikti leidimą naudoti 1-feniletan-1-olio
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1),9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašaro priedus šio reglamento priede nustatytomis sąlygomis.
      2 straipsnis
      Leidimo nesuteikimas
      Leidimas naudoti 1-feniletan-1-olį, priklausantį priedų kategorijai „jusliniai priedai“ ir funkcinei grupei „kvapieji junginiai“, nesuteikiamas.
      3 straipsnis
      Pereinamojo laikotarpio priemonės
      1.   Vanililacetoną, 4-(4-metoksifenil)butan-2-oną ir 1-feniletan-1-olį ir premiksus, kurių sudėtyje yra tų medžiagų ir kurie buvo pagaminti ir paženklinti iki 2018 m. rugsėjo 15 d. laikantis taisyklių, taikytų iki 2018 m. kovo 15 d., galima toliau teikti rinkai ir naudoti, kol pasibaigs turimos atsargos.
      2.   Pašarines žaliavas ir kombinuotuosius pašarus, kurių sudėtyje yra vanililacetono, 4-(4-metoksifenil)butan-2-ono ir 1-feniletan-1-olio ir kurie buvo pagaminti ir paženklinti iki 2019 m. kovo 15 d. laikantis taisyklių, taikytų iki 2018 m. kovo 15 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
      3.   Pašarines žaliavas ir kombinuotuosius pašarus, kurių sudėtyje yra vanililacetono, 4-(4-metoksifenil)butan-2-ono ir 1-feniletan-1-olio ir kurie buvo pagaminti ir paženklinti iki 2020 m. kovo 15 d. laikantis taisyklių, taikytų iki 2018 m. kovo 15 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
      4 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. vasario 15 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  EFSA Journal 2016;14(8):4557.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Veikliosios medžiagos kiekis mg kilograme visaverčio pašaro, kurio drėgnis yra 12 %

                        Kategorija: jusliniai priedai. Funkcinė grupė: kvapieji junginiai

                     2b07005

                     —

                     Vanililacetonas

                        Priedo sudėtis

                     Vanililacetonas

                        Veikliosios medžiagos apibūdinimas

                     Vanililacetonas
                     Pagamintas cheminės sintezės būdu
                     Grynumas: ne mažiau kaip 95 % bandinio
                     Cheminė formulė: C11H14O3

                     CAS numeris: 122-48-5
                     FLAVIS Nr.: 07.005

                        Analizės metodas
                         (1)

                     Vanililacetono nustatymas pašaro priede ir pašaro kvapiųjų medžiagų premiksuose:
                     Dujų chromatografija ir masės spektrometrija ir sulaikymo trukmės fiksavimas (GC-MS-RTL).

                     Visų rūšių gyvūnai

                     —

                     —

                     —

                                 1.

                                 Priedas maišomas su pašaru kaip premiksas.

                                 2.

                                 Priedo ir premiksų naudojimo taisyklėse turi būti nurodytos laikymo ir stabilumo sąlygos.

                                 3.

                                 Rekomenduojamas didžiausias 5 mg/kg veikliosios medžiagos kiekis visaverčiame pašare, kurio drėgnis 12 %.

                                 4.

                                 Priedo etiketėje nurodoma:
                                 „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 5 mg/kg.“

                                 5.

                                 Premiksų, pašarinių žaliavų ir kombinuotojo pašaro etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas veikliosios medžiagos kiekis visaverčiame pašare, kurio drėgnis 12 %: 5 mg/kg.

                                 6.

                                 Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                     2028 3 15

                     2b07029

                     —

                     4-(4-metoksifenil)butan-2-onas

                        Priedo sudėtis

                     4-(4-metoksifenil)butan-2-onas

                        Veikliosios medžiagos apibūdinimas

                     4-(4-metoksifenil)butan-2-onas
                     Pagamintas cheminės sintezės būdu
                     Grynumas: ne mažiau kaip 96 % bandinio
                     Cheminė formulė: C11H14O2

                     CAS numeris: 104-20-1
                     FLAVIS Nr. 07.029

                        Analizės metodas
                         (1)

                     4-(4-Metoksifenil)butan-2-ono nustatymas pašaro priede ir pašaro kvapiųjų medžiagų premiksuose:
                     Dujų chromatografija ir masės spektrometrija ir sulaikymo trukmės fiksavimas (GC-MS-RTL).

                     Visų rūšių gyvūnai

                     —

                     —

                     —

                                 1.

                                 Priedas maišomas su pašaru kaip premiksas.

                                 2.

                                 Priedo ir premiksų naudojimo taisyklėse turi būti nurodytos laikymo ir stabilumo sąlygos.

                                 3.

                                 Rekomenduojamas didžiausias 5 mg/kg veikliosios medžiagos kiekis visaverčiame pašare, kurio drėgnis 12 %.

                                 4.

                                 Priedo etiketėje nurodoma:
                                 „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 5 mg/kg.“

                                 5.

                                 Premiksų, pašarinių žaliavų ir kombinuotojo pašaro etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas veikliosios medžiagos kiekis visaverčiame pašare, kurio drėgnis 12 %: 5 mg/kg.

                                 6.

                                 Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                     2028 3 15

            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.